Arvid Storsveen

Storsveen tok ingeniørvåpenets befalsskole og studerte deretter ved Norges tekniske høyskole i Trondheim. Under felttoget i Norge i 1940 deltok han i kampene på Ringerike ved Ingeniørregimentet (INGR) som fenrik og troppsjef i 2. Pionerkompani (Pikp 2). Etter kapitulasjonen engasjerte han seg raskt i motstandsarbeid.

Storsveen startet etterretningsvirksomhet, som etter hvert ble slått sammen med XU. Da lederne i XU måtte flykte høsten 1941, ble Storsveen ny leder for organisasjonen. I juli 1942 måtte han selv flykte til Sverige og ledet så organisasjonen derfra, med Øistein Strømnæs som leder i Oslo. Under et besøk i Oslo 1943 gikk Storsveen i en felle og ble skutt og drept av Gestapo. Tyskerne fant imidlertid aldri ut hvem de hadde drept; Storsveen hadde falske papirer, og for XUs videre eksistens var det et hell i tragedien.

 Utmerkelser 
Storsveen ble i statsråd 13. august 1943 post mortem tildelt Krigskorset med sverd. I den hemmelige innstillingen het det at «Storsveen ved sitt mot og sin handlekraft har utmerket seg på en fremrakende måte».Erik Gjems-Onstad (red.): Krigskorset og St. Olavsmedaljen med ekegren, Oslo: Grøndahl-Dreyer, 1995, s. 110.

I 1990 fikk en plass på Blindern i Oslo navnet Arvid Storsveens plass.

 Referanser 

 Eksterne lenker  
 NorgesLexi om Arvid Storsveen
 Store norske leksikon om Arvid Storsveen

Kategori:Norske motstandsfolk under andre verdenskrig
Kategori:Medlemmer av XU
Kategori:Norske ingeniører
Kategori:Krigskorset
Kategori:Personer fra Oslo
Kategori:Norske motstandsfolk drept under andre verdenskrig
Kategori:Personer fra svensketrafikken 1940–1945
Kategori:Personer begravet på Vestre gravlund
Kategori:Fødsler i 1915
Kategori:Dødsfall i 1943